Hull se je pridružil profesionalcem leta 1992. Leta 2002 se je uvrstil na Svetovno prvenstvo, potem ko je v kvalifikacijah izločil veterana in šestkratnega svetovnega prvaka Steva Davisa. V prvem krogu glavnega dela prvenstva je nato izgubil proti Graemu Dottu z rezultatom 6-10. Na jakostnih turnirjih se je najbolje odrezal na turnirjih Welsh Open 2003 in Malta Cup 2006, obakrat je igral v četrtfinalu. Na turnirju Welsh Open je leta 2003 v prvem krogu izločil Graema Dotta in nato v osmini finala še Johna Higginsa.